બીજી વાત એટલે માસ્ટર ભગવાનની સફળતા-નિષ્ફળતા, જે પણ દાયકાઓ સુધી ફિલ્મઉદ્યોગમાં ઉતારચઢાવનું ઉદાહરણ બની. તેમની ફિલ્મ ‘અલબેલા’(૧૯૫૧) સુપરહિટ જતાં માસ્ટર ભગવાન સમૃદ્ધિમાં મહાલવા લાગ્યા, પરંતુ થોડાં વર્ષોમાં એ બધું જતું રહ્યું અને ‘માસ્ટર ભગવાન’માંથી ‘ભગવાનદાદા’ બનેલા આ કલાકાર પાસે રહી ગયાં કેવળ સ્મરણો. ફિલ્મઉદ્યોગમાં ‘કૈસે કૈસે ઐસે વૈસે હો ગયે’ની વાત નીકળે, એટલે ભગવાનદાદાને અચૂક સંભારવામાં આવે. સફળતા ઓસરી ગયા પછી અસંખ્ય ફિલ્મોમાં મામુલી રોલ કરનાર ભગવાનદાદાને પછીના અભિનેતાઓ સાથે કોઇ ગીતમાં લગભગ ઍકસ્ટ્રા તરીકે ડાન્સ કરતા જોઇને એવું લાગે, જાણે બિલ ગેટ્‌સ કૉલ સૅન્ટરમાં નાઇટશિફ્‌ટમાં નોકરી કરતા હોય.